Ο **Βλαντίμιρ Στεπάνοβιτς Γκολουμπνίτσι** (ρωσικά: *Владимир Степанович Голубничий*‎, 2 Ιουνίου 1936 – 16 Αυγούστου 2021) ήταν Σοβιετικός αθλητής του κλασικού αθλητισμού που αγωνιζόταν ως βαδιστής. Κυριάρχησε στο αγώνισμα των 20 χιλιομέτρων κατακτώντας τέσσερα Ολυμπιακά μετάλλια, δύο από τα οποία χρυσά (1960 και 1968). Είναι μέλος του Hall of Fame της IAAF από το 2012.

Βιογραφία
---------

Ως 16χρονος έγινε μαθητευόμενος κλειδαράς στο επισκευαστικό και μηχανολογικό κατάστημα εργοστασίου.
Σε ηλικία 17 ετών κέρδισε το πρωτάθλημα της ΣΣΔ Ουκρανίας των ανδρών στο βάδην στα 10 χιλιόμετρα. Σημείωσε το πρώτο του παγκόσμιο ρεκόρ στα 20 χιλιόμετρα το 1955 στο Κίεβο με χρόνο 1:30:03 σε ηλικία 19 ετών, αλλά δεν μπόρεσε να κάνει το ντεμπούτο του στους Ολυμπιακούς Αγώνες την επόμενη χρονιά λόγω σοβαρής ηπατικής λοίμωξης. Νοσηλεύτηκε για μεγάλο χρονικό διάστημα και έμεινε μακριά από την αγωνιστική δράση για σχεδόν τρία χρόνια. Τέσσερα χρόνια αργότερα από τη χαμένη ευκαιρία του 1956 θα κερδίσει το πρώτο του χρυσό στην πρώτη από τις πέντε Ολυμπιάδες της καριέρας του στη Ρώμη με επίδοση 1:34:08. Το 1958 σημείωσε χρόνο 1:27:05 στη Συμφερόπολη για να ανακτήσει το παγκόσμιο ρεκόρ που είχε χάσει. Η επίδοση αυτή διατηρήθηκε ως παγκόσμιο ρεκόρ έως το 1969. Το 1960 σημείωσε και την πρώτη (από τις έξι) νίκες του στο πρωτάθλημα της Σοβιετικής Ένωσης.

Για την επόμενη Ολυμπιακή μάχη, η ομάδα της Σοβιετικής Ένωσης εγκαταστάθηκε στο Μεξικό ένα μήνα πριν τους αγώνες για να εγκλιματιστούν στο υψόμετρο, περισσότερο ίσως απαραίτητο από τους αθλητές του στίβου για τους βαδιστές. Και πάλι η τύχη δεν ήταν με το μέρος του καθώς αντιμετώπισε μικρής διάρκειας πρόβλημα υγείας. Με κύριο χαρακτηριστικό την ισχυρή του θέληση στην τρίτη του εμφάνιση στους Ολυμπιακούς Αγώνες στην Πόλη του Μεξικού το 1968, κατάφερε να νικήσει με μόλις τρία μέτρα από το δεύτερο Χοσέ Πεντράσα και χρόνο 1:33:58 (και διάφορα χρόνου μικρότερη από δύο δευτερόλεπτα). Απείχε των αγώνων για περίπου ένα χρόνο μετά για τα ανακάμψει σωματικά. Ολοκλήρωσε τη συλλογή των Ολυμπιακών μεταλλίων του όταν εξασφάλισε το ασημένιο στους Ολυμπιακούς Αγώνες του 1972 στο Μόναχο. Κέρδισε άλλο ένα χρυσό μετάλλιο στη Ρώμη το 1974, όταν κατέκτησε το πρώτο του τίτλο στο Ευρωπαϊκό Πρωτάθλημα Στίβου (και παρά το γεγονός ότι είχε μόλις το 17ο καλύτερο χρόνο της σεζόν πριν την έναρξη του αγώνα και ήταν ήδη 38 ετών) μετά από ένα αργυρό (1968) και ένα χάλκινο (1964) στις δύο προηγούμενες διοργανώσεις. Συμμετείχε και στους Ολυμπιακούς Αγώνες του Μόντρεαλ, όπου κατετάγη έβδομος.

Μετά την αποχώρησή του από την ενεργό δράση εργάστηκε ως προπονητής και διετέλεσε μέλος της Ολυμπιακής Επιτροπής της Ουκρανίας. Το 1996 του απονεμήθηκε η ύψιστη αθλητική τιμή, το Ολυμπιακό Τάγμα.

Τιμές
-----

* Ολυμπιακό Τάγμα (*Olympic Order*) : 1996
* Τάγμα του Κόκκινου Λαβάρου της Εργασίας : 1960
* Τάγμα του Παράσημου της Τιμής
* Τάγμα Τιμής της Ουκρανίας (1η Τάξη) : 2016
* Τάγμα Τιμής της Ουκρανίας (2η Τάξη) : 2007
* Τάγμα Τιμής της Ουκρανίας (3η Τάξη) : 2002

Παραπομπές
----------

1. 1 2  «Encyclopædia Britannica : Vladimir Golubnichiy». Ανακτήθηκε στις 11 Αυγούστου 2022.
2. ↑  «IAAF HALL OF FAME». Ανακτήθηκε στις 4 Αυγούστου 2022.
3. ↑  «Поздравляем!». Αρχειοθετήθηκε από το πρωτότυπο στις 11 Αυγούστου 2022. Ανακτήθηκε στις 11 Αυγούστου 2022.
4. 1 2  «ГОЛУБНИЧИЙ Володимир Степанович». Ανακτήθηκε στις 11 Αυγούστου 2022.
5. 1 2  «Double Olympic race walking gold medallist Golubnichiy dies at age of 85». Αρχειοθετήθηκε από το πρωτότυπο στις 24 Αυγούστου 2023. Ανακτήθηκε στις 24 Αυγούστου 2023.
6. 1 2  «Голубничий Владимир Степанович». Ανακτήθηκε στις 11 Αυγούστου 2022.
7. 1 2  «Race walking great Golubnichiy dies». Ανακτήθηκε στις 11 Αυγούστου 2022.
8. ↑  «Голубничий Владимир Степанович». Αρχειοθετήθηκε από το πρωτότυπο στις 11 Αυγούστου 2022. Ανακτήθηκε στις 11 Αυγούστου 2022.
9. ↑  «IOC : MEXICO CITY 1968 ATHLETICS 20KM WALK MEN RESULTS». Ανακτήθηκε στις 11 Αυγούστου 2022.
10. ↑  «Vladimir Golubnichiy». Αρχειοθετήθηκε από το πρωτότυπο στις 11 Αυγούστου 2022. Ανακτήθηκε στις 11 Αυγούστου 2022.
11. ↑  «Olympic Order Recipients». Ανακτήθηκε στις 11 Αυγούστου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βλαντίμιρ Γκολουμπνίτσι** |

* Vladimir GOLUBNICHIY

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 3265099
* ISNI: 0000 0000 2015 0701
* GND: 118696335

 |

 |